Diari Oficial de la Generalitat Valenciana


Sumari del DOGV 9291, del 04-03-2022 (2022/1478)

RESOLUCIÓ d'11 de febrer de 2022, de la consellera de Sanitat Universal i Salut Pública, de convocatòria de subvencions per a la lluita contra el mosquit tigre en l'exercici 2022.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   9291

Data del DOGV
:   04-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1478


Data del document
:   11-02-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * tractament fitosanitari
    * ajuda pública

RESOLUCIÓ d'11 de febrer de 2022, de la consellera de Sanitat Universal i Salut Pública, de convocatòria de subvencions per a la lluita contra el mosquit tigre en l'exercici 2022. [2022/1478]  
L'espècie Aedes albopictus, coneguda vulgarment com a «mosquit tigre», constitueix una de les seixanta-cinc espècies de mosquits que es troben presents al nostre país fins ara mateix, té un període d'activitat molt variable segons les condicions climàtiques, i en la Comunitat Valenciana cal esperar la major activitat del mosquit principalment entre els mesos de maig i novembre. El seu hàbitat més freqüent és l'urbà i periurbà, vinculat a la retenció de xicotetes quantitats d'aigua en els espais domèstics o confrontants. Les femelles ponen les larves en les parets de recipients o xicotets espais amb aigua (per exemple, en l'àmbit domèstic, cubs, abeuradors per a animals, cendrers, pitxers o plats sota els tests).  
A escala municipal cal vigilar els xicotets depòsits on s'acumula l'aigua (com a elements decoratius, estanys, etc.), les xarxes de sanejament, amb especial atenció als embornals, o els sistemes de reg, entre altres possibles focus de cria. El control del mosquit amb tractaments biocides en l'entorn urbà requereix la localització prèvia d'aquests focus i l'aplicació de tractaments locals en aquests seguint pautes establides. Aquesta tasca ha de ser desenvolupada per professionals capacitats i amb els corresponents permisos per a l'ús i l'aplicació de productes biocides.  
Per tot això, la Conselleria de Sanitat Universal i Salut Pública dona suport als tractaments de lluita contra el mosquit tigre en els municipis més afectats i amb menys recursos, mitjançant els pressupostos de la Generalitat per a l'any 2022 dins del programa 413.10, codi de línia S0405000, afrontant el problema en col·laboració amb l'FVMP com a entitat col·laboradora, d'acord amb el vigent conveni de col·laboració subscrit amb la Generalitat i conforme a l'Ordre 4/2018, de 4 de juliol, de la Conselleria de Sanitat Universal i Salut Pública, per la qual s'estableixen les bases reguladores de subvencions destinades al tractament de lluita contra el mosquit tigre en els municipis de la Comunitat Valenciana (DOGV 8503, 11.03.2019), directament o a través de les mancomunitats i consorcis en els quals estiguen integrats.  
En virtut del que s'ha exposat i de conformitat amb les facultats conferides per l'article 28 de la Llei 5/1983, de 30 de desembre, del Consell, i del que s'estableix en els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
La present convocatòria té per objecte subvencionar als municipis de la Comunitat Valenciana, directament o a través de les mancomunitats i consorcis en els quals estiguen integrats, la realització de la campanya per al control del mosquit tigre, que haurà d'efectuar-se necessàriament l'any 2022.  
D'acord amb el que s'estableix en la present convocatòria, es farà front a les despeses dels tractaments de lluita contra el mosquit tigre (Aedes albopictus) en els municipis de la Comunitat Valenciana en els quals s'haja detectat la presència d'aquest vector o amb major risc de ser colonitzats per aquest.  
  
Segon. Finançament  
1. Les subvencions previstes en la present convocatòria es finançaran amb càrrec al programa pressupostari de la Conselleria de Sanitat Universal i Salut Pública 76.87.33.5199.021.76, del capítol IV, codi línia comptable S0405000, dels pressupostos de la Generalitat per a l'any 2022.  
2. El total de les subvencions atorgades per a aquests projectes no podran superar la quantia màxima de 350.000 ?, en l'exercici pressupostari 2022.  
  
Tercer. Política de competència de la Unió Europea  
La present convocatòria no requereix en la notificació la comunicació a la Comissió Europea, puix que no s'hi aplica l'article 107 del Tractat de Funcionament de la Unió Europea, perquè no compleix tots els requisits continguts en aquest, ja que les subvencions previstes en la present convocatòria no suposen avantatges econòmics per a empreses.  
  
  
Quart. Beneficiaris, requisits i criteris de concessió  
1. Beneficiaris  
Podran accedir a les subvencions contemplades en aquesta convocatòria els ajuntaments i mancomunitats i consorcis en els quals estiguen integrats, en els quals s'haja detectat la presència d'aquest vector (Aedes albopictus) o amb major risc de ser colonitzats per aquest a la Comunitat Valenciana. Aquestes subvencions aniran dirigides a la realització de la campanya per al control del mosquit tigre, que haurà d'efectuar-se necessàriament l'any 2022.  
Els municipis en els quals s'haja detectat la presència d'aquest vector seran comunicats a la Federació Valenciana de Municipis i Províncies per la direcció general amb competències en matèria de Salut Pública i Addiccions de la Conselleria de Sanitat Universal i Salut Pública.  
  
Els beneficiaris de les subvencions hauran de complir els requisits establits en l'article 13 de la Llei 38/2003, de 17 de novembre, general de subvencions.  
Les subvencions regulades en aquesta convocatòria seran compatibles amb qualsevol altra que per a la mateixa finalitat siga convocada per qualsevol administració o entitat pública o privada.  
2. Requisits objectius de concessió  
La concessió s'efectua mitjançant un règim de concurrència competitiva.  
Per a la selecció i distribució de les subvencions entre els municipis de la Comunitat Valenciana beneficiaris, es tindran en compte els següents requisits:  
a) Sol·licitud de la subvenció, annex I d'aquesta convocatòria, subscrita per l'alcalde/essa president/a de l'ajuntament, mancomunitat o consorci.  
Si al llarg del període temporal que abasta la present convocatòria a l'entitat se li concedeixen subvencions per al mateix fi d'altres ens públics o privats, haurà de comunicar-lo a l'FVMP, i a la direcció general amb competències en matèria de Salut Pública i Addiccions.  
  
b) El projecte tècnic d'actuació per a la realització de la campanya, mitjançant presentació de l'annex II d'aquesta convocatòria incloent la següent informació proporcionada per part de l'empresa que realitzarà el tractament, en format (PDF):  
b).1. Nom de l'empresa que realitza el tractament i NIF.  
b).2. Pla cartogràfic del terme municipal, amb senyalització descriptiva de zones i punts a tractar.  
b).3. Pla d'aplicació, inclòs el calendari  
b).4. Documentació que acredite el compliment per part de l'empresa dels següents requisits:  
b).4.1 Inscripció de l'empresa, de forma actualitzada, en el Registre Oficial d'Establiments i Serveis Biocides, segons Ordre SCO/3269/2006 del Ministeri de Sanitat i Consum i Decret 96/2004, del Consell, de la Generalitat Valenciana.  
b).4.2 Disponibilitat per part de l'empresa de personal acreditat per a l'ús de biocides segons la legislació vigent.  
b).4.3 Utilització de productes que estiguen obligatòriament inscrits en el Registre de Plaguicides no Agrícoles o Biocides del Ministeri de Sanitat, Serveis Socials i Igualtat, utilitzant preferentment productes larvicides.  
b).4.4 Les zones seleccionades per al tractament seran, de manera preferent, urbanes i periurbanes i inclouran el tractament dels embornals.  
b).4.5 S'empraran les tècniques d'aplicació que minimitzen la quantitat de producte a utilitzar i el risc d'exposició a les persones i el medi ambient.  
b).4.6 Compliment de la normativa mediambiental corresponent quan s'actue sobre zones naturals vulnerables per estar sota alguna de les figures de protecció de les incloses en la Llei d'espais protegits de la Comunitat Valenciana i espais afectats per la Xarxa Natura 2000, sent les zones d'especial protecció les d'ocells (ZEPA), els llocs d'interés comunitari (LIC) i les zones d'especial conservació (ZEC).  
  
b).4.7 Valoració econòmica de la campanya.  
3. Criteris de concessió  
A més del compliment de l'anteriorment disposat, per a atorgar la subvenció es prioritzarà:  
- Els municipis en els quals s'haja detectat la presència de l'Aedes albopictus durant 2022.  
- Els municipis de menor grandària (<20.000 habitants). Cens NBU 5854.  
D'acord amb els criteris de concessió previstos en l'article 5 de l'Ordre 4/2018, de bases que regula la present convocatòria, s'estableix el següent barem:  
La puntuació màxima serà de 160 punts per municipi.  
3.1. Valoració vinculada a la detecció de la presència d'aquest vector o amb major risc de ser colonitzats per aquest: fins a un màxim de 50 punts.  
Presència d'aquest vector: 50 punts.  
Risc de ser colonitzat: 30 punts.  
3.2. Valoració vinculada a la població: fins a un màxim de 50 punts per municipi.  
Nombre d'habitants (fins a 50 punts) aplicant-se la següent taula:  
Fins a 1.000 habitants: 50 punts.  
De 1.001 a 5.000 habitants 45 punts.  
De 5.001 a 10.000 habitants 40 punts.  
De 10.001 a 20.000 habitants 35 punts.  
De 20.001 a 50.000 habitants 20 punts.  
De 50.001 a 150.000 habitants 10 punts.  
Majors de 150.000 habitants 5 punts.  
3.3. Valoració vinculada al projecte: fins a un màxim de 60 punts per municipi.  
Memòria descriptiva de l'activitat (fins a 30 punts): es valorarà l'abast i extensió de la campanya.  
Pressupost de l'activitat (fins a 30 punts): es valorarà el pressupost de despesa per habitant presentat per l'entitat per a la realització de l'activitat, tenint en compte l'adequació entre els diferents conceptes de despeses.  
  
Cinqué. Presentació de la sol·licitud de subvenció  
La sol·licitud de la subvenció es realitzarà exclusivament per la seu electrònica de l'FVMP https://fvmp.sedelectronica.es/, a través de l'enllaç específic habilitat a tal fi en la pàgina web, i caldrà ajustar-se al model de sol·licitud (annex I) i adjuntar els documents justificatius del compliment de requisits (annex II).  
Tots els models a què fa referència la present resolució de convocatòria estan disponibles en la seu electrònica abans referida.  
En tot moment, es tindran presents les exigències previstes a aquest efecte en la Llei orgànica 3/2018, de 5 de desembre, de protecció de dades personals i garantia dels drets digitals.  
  
Sisé. Termini de presentació de sol·licituds  
El termini per a la presentació de les sol·licituds serà de 20 dies hàbils a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
La FVMP revisarà les sol·licituds perquè totes les dades i documents exigits en la convocatòria figuren en l'expedient. Si la sol·licitud estiguera incompleta, l'FVMP comunicarà a l'entitat sol·licitant les deficiències perquè siguen esmenades amb l'advertiment que, si no ho fan, s'arxivarà l'expedient sense més tràmit.  
  
Seté. Comissió d'avaluació i propostes de resolució de concessió  
1. L'avaluació de les sol·licituds es realitzarà per una comissió d'avaluació que estarà composta per:  
a) Presidència: la persona titular de la subdirecció general amb competències en matèria de sanitat ambiental, que podrà ser substituïda en els casos de vacant, absència o malaltia, per una persona tècnica del subgrup A1, d'aquesta subdirecció general.  
b) Secretaria: una persona tècnica de l'FVMP, adscrita a la Direcció de Coordinació d'Àrees de l'FVMP, que serà substituïda, si escau, per una persona tècnica del subgrup A1 de l'FVMP.  
c) Dues vocals, entre personal tècnic del subgrup A1 de la subdirecció general amb competències en matèria de sanitat ambiental, designada per la persona titular de la direcció general amb competències en matèria de sanitat ambiental.  
d) Un vocal personal tècnic de l'FVMP, designada per la persona titular de l'òrgan gestor d'aquesta entitat.  
2. La suplència de la secretaria i de les vocalies es realitzarà amb els mateixos requisits que les persones titulars i per designació de l'òrgan immediat superior del qual depenguen.  
3. La Comissió d'Avaluació actuarà com a òrgan col·legiat de conformitat amb el que es disposa en la legislació de procediment administratiu comú, a l'efecte d'elevar a l'òrgan concedent la proposta de resolució de les subvencions.  
4. La Comissió d'Avaluació podrà comptar amb personal tècnic assessor per a auxiliar en els treballs de la Comissió.  
5. La composició dels grups d'assessorament atendrà el principi de presència equilibrada de dones i homes.  
6. La Comissió d'Avaluació analitzarà i avaluarà les propostes presentades i proposarà a l'òrgan competent per a la concessió de les subvencions, la relació prioritzada d'entitats beneficiàries de les subvencions que es contemplen en la present convocatòria, amb el límit del crèdit existent. Així mateix, elaborarà una relació ordenada de les sol·licituds que es propose desestimar per falta de crèdit.  
7. La quantitat màxima a percebre per cada municipi dependrà de la valoració econòmica del total de la campanya per a control del mosquit tigre, i en cap cas superarà la quantitat màxima de 15.000 euros.  
8. L'import de la subvenció en cap cas podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat subvencionada.  
9. Si la despesa justificada és inferior al que ha motivat la subvenció, aquesta es minorarà en la proporció adequada.  
  
Huité. Resolució  
1. La resolució tindrà els efectes i contingut previstos en l'article 25 de la Llei 38/2003, i es publicaran en la Base de dades nacional de subvencions, d'acord amb el procediment establit en l'article 20 de la Llei 38/2003, així com un extracte de la mateixa en el Diari Oficial de la Generalitat Valenciana. Aquesta publicació assortirà els efectes de notificació a les persones interessades, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
2. L'òrgan competent per a la instrucció del procediment és la direcció general amb competències en salut pública.  
3. El termini màxim per a tramitar, resoldre i notificar les resolucions de concessió serà de quatre mesos a comptar des de la data publicació de la present convocatòria en el Diari Oficial de la Generalitat Valenciana. En els casos en què haja de requerir-se l'esmena de deficiències i aportació de documents, el termini determinat en l'apartat anterior s'entendrà suspés durant el transcurs del temps que hi haja entre la notificació del requeriment i el seu efectiu compliment per les entitats sol·licitants o, en defecte d'això, pel transcurs del termini concedit.  
  
4. Transcorregut el termini sense que haja recaigut resolució, podrà entendre's desestimada la sol·licitud de concessió de la subvenció, en els termes establits en l'article 25 de la mencionada Llei 39/2015.  
5. La resolució del procediment, motivada com cal, es notificarà a les entitats locals interessades ajustant-se al que es disposa en la legislació de procediment administratiu comú. La pràctica d'aquesta notificació s'ajustarà a les disposicions contingudes en la llei.  
6. L'òrgan competent per a dictar les resolucions serà la persona titular de la direcció general amb competències en matèria de salut pública, en virtut de la delegació efectuada a través de la disposició addicional segona de l'Ordre 4/2018, de 4 de juliol, de la Conselleria de Sanitat Universal i Salut Pública.  
  
Nové. Recursos  
Les resolucions de concessió de subvencions conformement amb les presents bases reguladores esgotaran la via administrativa. Les entitats interessades podran interposar un recurs potestatiu de reposició en el termini d'un mes a comptar des de l'endemà de la seua publicació, conformement amb la legislació de procediment administratiu comú, sense perjudici que puguen interposar qualsevol altre recurs que estimen pertinent.  
  
Desé. Termini i forma de justificació de les subvencions  
1. La justificació consistirà en la presentació per part del municipi, fins al 31 d'octubre de 2022 davant l'FVMP, per l'enllaç específic habilitat en la pàgina web de la seu electrònica de l'FVMP https://fvmp.sedelectronica.es/, dels documents i certificats següents:  
  
Certificat de les despeses totals efectuades en relació amb l'objecte de la subvenció, així com del compliment de les obligacions per a la percepció de la quantia de la subvenció concedida, mitjançant la presentació de l'annex III d'aquesta convocatòria, expedida per la persona titular de la secretaria de l'ajuntament o òrgan equivalent, si és el cas, de les mancomunitats o consorcis.  
Certificat, mitjançant presentació de l'annex IV d'aquesta convocatòria, que continga la relació detallada de les factures justificatives de la despesa, indicant els imports individuals de cadascuna i la suma total de la despesa, i s'adjuntarà a aquest certificat la còpia compulsada de les factures reglamentàries, segons la normativa vigent, així com qualsevol altra documentació justificativa de la despesa.  
2. Tant les factures com la indicada documentació hauran de correspondre's amb despeses realitzades durant l'exercici 2022 i per un import equivalent al cost total de la campanya per a la qual sol·licita subvenció.  
  
3. De conformitat amb el que es disposa en l'article 16.3 de l'Ordre 4/2018, de 4 de juliol, de la Conselleria de Sanitat Universal i Salut Pública, les factures podran ser substituïdes per un certificat de la persona titular de la Intervenció local en el qual consten les quantitats aplicades a fi de la subvenció amb detall exprés dels diferents conceptes subvencionats, de les unitats i dels imports parcials. Aquestes quantitats han de trobar-se, almenys, en situació d'obligacions reconegudes i així ha de constar en la certificació.  
4. Informe final de campanya, amb indicació dels resultats obtinguts, i informe emés per funcionari local competent prenent com a referència els termes reflectits en els projectes tècnics, mitjançant la presentació de l'annex V d'aquesta convocatòria.  
5. La subvenció concedida es veurà reduïda proporcionalment en el cas que la justificació de les despeses realitzades no arribe al cost total de l'actuació subvencionada.  
6. La no presentació de la justificació de la despesa en el termini fixat donarà lloc a la pèrdua de la subvenció i consegüent revocació. En la tramitació del procediment es garantirà en tot cas l'audiència de l'interessat.  
7. La justificació de la subvenció haurà de complir amb els requisits establits en l'article 30 de la Llei 38/2003, de 17 de novembre, general de subvencions.  
  
Onzé. Pagament de la subvenció  
El pagament de la subvenció es farà a través de la Federació Valenciana de Municipis i Províncies (FVMP), una vegada rebuts per aquesta els fons procedents de la Conselleria de Sanitat Universal i Salut Pública, i s'haja justificat per part de les entitats beneficiàries la despesa objecte de la subvenció, i després d'haver-se comprovat la documentació justificativa de la despesa total feta.  
  
Dotzé. Obligacions dels municipis beneficiaris  
1. Acreditació davant la Federació Valenciana de Municipis i Províncies (FVMP) la realització de l'activitat subvencionada derivada de les actuacions objecte de la subvenció.  
2. Els beneficiaris d'aquestes subvencions estaran subjectes a les obligacions derivades del contingut de les presents bases, i en general de la normativa vigent que hi siga aplicable. En tot cas, són obligacions dels beneficiaris les establides en l'article 14 de la Llei 38/2003, de 17 de novembre, general de subvencions.  
  
Tretzé. Pla de control  
Per a efectuar el Pla de control, s'estableixen els següents paràmetres de control:  
1. El tipus de control a realitzar serà preferentment administratiu, basat en la documentació aportada per cada entitat juntament amb la seua sol·licitud i, posteriorment, com a justificació de la subvenció que li haja sigut atorgada. A tal fi, se supervisarà tota la documentació exigida en les bases reguladores, en la resolució de les convocatòries, i en els convenis de col·laboració, i es requerirà, si escau, l'aportació dels documents complementaris que resulten necessaris per a comprovar, verificar i esclarir totes les circumstàncies que així ho exigisquen. A més, si s'estima necessari, podran dur-se a terme comprovacions in situ de la realització de les activitats subvencionades, i podrà reclamar-se informació addicional que permeta contextualitzar la documentació aportada al principi i les activitats programades en funció del seu grau d'execució efectiu.  
2. Dins del conjunt de sol·licituds presentades a una mateixa convocatòria, es podrà seleccionar una mostra aleatòria, però prou representativa de qualssevol documents i altres elements acreditatius de la realització de l'activitat o activitats programades. Addicionalment, de forma ben motivada, es podran aplicar criteris dirigits a la realització d'un mostreig específic per a la comprovació d'aspectes tècnics, econòmics o administratius determinats que s'estimen d'especial rellevància en el marc d'una convocatòria.  
  
3. El percentatge mínim de subvenció a controlar sobre el total pagat amb càrrec a cada línia pressupostària serà del 10 %.  
Les actuacions que s'efectuen en desenvolupament d'aquest pla de control es realitzaran a través de mitjans propis, personals i materials. En relació amb els mitjans personals, es comptarà amb personal de la Generalitat, tècnics de la matèria de què es tracte, amb les suficients garanties d'imparcialitat i independència, sense perjudici del suport tècnic extern que a tal fi puga recaptar-se.  
  
Catorzé. Revisió d'expedients  
a) En els casos contemplats en l'article 37 de la Llei general de subvencions, els beneficiaris hauran de reintegrar la totalitat o part de la quantitat percebuda més els corresponents interessos de demora.  
b) En aquests casos es procedirà a la incoació de l'oportú expedient que, amb audiència prèvia del beneficiari interessat, serà resolt per la persona titular de la direcció general amb competència en matèria de salut pública i addiccions.  
c) El falsejament o ocultació de dades i documents mentre afecten substancialment la concessió i deslliurament de fons públics donarà lloc a responsabilitat en l'ordre jurisdiccional competent.  
  
  
Quinzé. Efectes  
La present resolució produirà efectes des de l'endemà de la publicació en el Diari Oficial de la Generalitat Valenciana.  
  
Contra aquesta resolució de convocatòria, que posa fi a via administrativa, es podrà interposar un recurs potestatiu de reposició davant de l'òrgan que la va dictar en el termini d'un mes a comptar des de l'endemà de la publicació, o bé directament ser impugnada davant de l'ordre jurisdiccional contenciós administratiu.  
  
València, 11 de febrer de 2022.- La secretària autonòmica de Salut Pública i del Sistema Sanitari Públic (p. s. Decret 185/2020, de 16 de novembre, del Consell): Isaura Navarro Forner.